Teatrul de Nord –Satu Mare

Teatrul este o explozie de sentimente pictată în acte, pusă pe o bucată de lemn. Explozia poate să fie asociată cu o lume, dar nu una microscopică. Ea mărește spațiul în care trăim, exagerând situațiile sociale. Este o ușă a gândirii în care noi, spectatorii, tragem cu ochiul. Teatrul a fost prezent în viața omenească încă din timpurile primordiale. Arta spectacolului se remarcă încă din secolul V î.H. în Grecia antică. S-a regăsit în ritualurile religioase, iar acum, secole mai târziu, o putem concepe ca o arta cu propriile ei aripi. După cum a afirmat și un mare teoretician al teatrului din secolul XX, Jerzy Grotowski, teatrul nu este doar o imagine a spațiului extern, ci o cale de a scăpa de „societatea din tine”, aici actorul având rolul de a îndruma spectatorul spre o plăsmuire a unei minți creatoare. „Spectacolul este ca un ascensor mare al cărui operator este actorul. Spectatorii sunt în acest ascensor. Dacă acest lift funcţionează pentru ei, fiind purtaţi de la o stare la alta, înseamnă că montajul a reuşit.”- Jerzy Grotowski.

Teatrul de Nord din Satu Mare, are parte de o istorie zbuciumată datorită contextului istoric. La începutul secolului XX, după ce Ardealul s-a unit cu România, sătmărenii au încercat să se apropie de lumea spectacolului. Însă, cu adevărat, un prim inițiator poate fi considerat G M Zamfirescu. În 1920, acesta a unit o trupă de actori amatori, iubitori de arta punerii în scenă a unor texte literare, formată din elevi care doreau o schimbare în orașul lor. O schimbare care să impulsioneze societatea spre artă. Cu toate că se dorea aducerea artei teatrale, această aspirație părea, la acel moment, imposibilă. O mică speranță a fost în 1947 când s-a înființat „Teatrul Constantin Nottara”, dar aceasta nu a supraviețuit mai mult de un an. În 1948 s-a închis datorită lipsei implicării din partea statului. Cu toate acestea lumea nu a renunțat, a luptat să aducă teatrul înapoi. Ács Alajos, Török István, Köllő Béla, Vándor András, Csíky András, Nyíredi Piroska, Nagy Iza, Soós Angéla și Nádai István sunt doar câteva dintre numele pe care le putem aminti când ne gândim la oamenii care au pus primele cărămizi ale lumii teatrului în acest oras. Pe 15 septembrie 1956, după multă muncă și sacrificii, au obținut aprobarea statului de a deschide un teatru, urmând ca pe 1 aprilie 1957 să funcționeze ca o secție maghiară din Satu Mare a „Teatrului de Stat din Baia Mare”. Ei au adoptat o clădire proaspat construită și au îmbrăcat-o în artă și iubire. Au reușit să convingă statul de importanța jocurilor de rol, însă un adevărat dușman era lipsa interesului care se găsea în acea perioadă. Oameii erau distanți față de această lume, fiind greu acceptată și înțeleasă. Însă, pe parcursul anilor, sătmărenii au început să se îndrăgostească de lumea pe care regizorii o prezentau prin intermediul actorilor.

Cu toate că „Teatru Constantin Nottara” nu a cunoscut succes îndelungat, teatrul în limba română în Satu Mare a fost susținut de trupele din toată țara. Astfel aveau loc spectacole în limba română într-un număr mare, datorită cererilor spectatorilor. Datorită insistențelor acestora în 1969 s-a consolidat și secția română, schimbându-și și numele în „Teatru de Nord Satu Mare”, nume folosit și în zilele noastre. Prima stagiune a fost deschisă cu spectacolul „Haiducii ” de Victor Eftimiu, care a avut premiera pe 29 ianuarie 1969, cu regia lui Mihai Raicu și scenografia realizată de Olga Muţiu. Părinții acestei secții sunt actorii: Dumitru Anghel, Ioan Anghel, Ştefan Mentzel, Alexandru Mitea, Ruxandra Nicolau, Ludmila Petrov, Florin Predună, Valeriu Săndulescu, Viorica Suciu, Ion Tifor, Lili Urseanu, regizorul Mihai Raicu, regizorii tehnici: George Albu, Deda Graur, secretarii literari: George Astaloş, Constantin Enache, pictorul scenograf: Olga Muțiu, sufleur ul: Laurian Jivan și nu în ultimul rând, Cristian Dan. Cel din urmă este o marcă a generației de tineri în fondarea secției române. Acesta a jucat în primul spectacol al teatrului, la vârsta de doar 15 ani. Cristian avea un talent remarcabil, iar acest lucru se putea demonstra la fiecare spectacol al său. A avut numeroase apariții pe scenă și a fost distribuit în 67 de spectacole, cum ar fi în spectacolul „Lică”, „Gepetto”, „Marele croitor”, „Prietenul”, „Astrologul” etc. Ultima lui apariție a fost în spectacolul „Almost, Maine”. Pe 5 februarie 2018 acesta a decedat, însă energia și iubirea lui față de această profesie se regăsește și astăzi pe scena teatrului și prinde colegii lui „Noi suntem tot aici. Energia ta încă ne inspiră, prieten.”-Crina Andriucă.

Din punct de vedere arhitectural, teatrul este format din două clădiri destinate spectacolelor de la ambele secții. Prima clădire și cea mai importantă, fiind considereată o emblemă a județului și una dintre cele mai frumoase din Ardeal, este clădirea veche. Cea ce vedem noi astăzi este o a doua construcție deoarece prima a fost destinată repezentațiilor trupelor ambulante. Aceasta datează din anul 1848, urmând ca în 1887 să fie demolată pentru a se construi un spațiu mai demn care să poată să poarte denumirea de teatru și zbuciumele de sentimente transmise de la spectacol la spectacol. Finalizarea ei este în 1889. Aceasta este o frumoastă clădire într-un stil neoclasicism, cu o capacitate de 365 de locuri plus 75 de locuri de la lojele superioare. Proiectul a fost realizat de Voyta Adolf, Szikszay Lajos, Spanraft și Hirsch. Cea de a doua clădire, Sala studio, se află în apropiere de Teatrul de Nord. În memoria actorului și directorului Acs Alajos, studioul îi poartă numele.

Teatrul a organizat diferite manifestări culturale care au avut parte de prezența unor dramaturgi, critici teatrali și actori de succes. Dintre acelea amintim: „Săptămâna teatrală sătmăreană”, „Arta actorului contemporan în dialog direct cu publicul”, „Gala spectacolelor de teatru pentru tineret”, cele 7 ediţii ale inovatorului Festival Internaţional „Teatru Imagine”, Săptămâna Festivalului Internaţional de Teatru „Atelier” (în colaborare cu Teatrul Municipal Baia Mare), Festivalul Multicultural Internaţional „Fără bariere” și Tranzit Feszt. Cel din urmă, a avut prima ediție în 2017 și s-a desfășurat în perioada 14 -24 septebrie. Acest festival a dat un impuls teatrului sătmărean ajugând să se încadreze în lumea teatrală națională și internațională, participând teatre atât din România cât și din Republica Moldova, Ungaria, Ucraina și Serbia. Acest festival a avut mare succes, în special în rândul elevilor. În această perioadă teatrul și-a făcut primul grup de voluntari (formați din elevi de liceu), cu scopul de a atrage tineretul la teatru, să vină cu drag, nu datorită unor abonamente școlare. Acest grup activează și astăzi cu un entuziasm care crește de la spectacol la spectacol. Cea de a doua ediție a avut loc între 28 septembrie -7 octombrie 2018 și a avut la fel de mult succes. Tema ei era „Identitatea”, cu ocazia anului centenar. Toate spectacolele din această ediție au avut identitate și perspectivă proprie. Cu toate acestea erau diferite, ele au reușit să adune oameni din lumi diferite într-un singur spațiu în care concepțiile sociale sunt înlocuite cu pasiunea pentru spectacol. Un alt proiect important al teatrului, care l-a deschis spre stiluri noi, a fost „Laborator teatral” desfășurat între 13-19 august 2018. Acesta a avut invitați regizori: Nikita Betehtin, Nikolai Ruski și Dumitru Acris. Ei au oferit un punct de vedere nou sătmărenilor, o perspectivă specifică spectacolelor din Rusia. „Laboratorul teatral” a fost o experiență nouă atât pentru actorii teatrului, aceștia având ocazia de a ieși din zona lor de confort și de a-și testa limitele, cât și pentru public. De asemenea, teatrul susține scriitorii amatori, astfel luând naștere „Focus drama”, un concurs de dramaturgie. Din textele alese(„Nu vorbim despre asta”, „Hic sunt leonesse”, „ M.I.S.A. părut”, „Scrisori de pe front”, „Smaralda vă vede” și „Uitasem”) au fost create spectacol-lectură în perioada 8-11 noiembrie 2018. Lucrarea câștigătoare, „ Tără(z)boi” de Mariana Stanciuc, a avut premierea pe 11 noiembrie 2018 și putând fi vizionată și astăzi. Acest text a cunoscut un mare succes aducând multe aprecieri atât actorilor, cât și regizorului Ovidiu Caița (care este și director artistic, regizând numeroase spectacole remarcabile, dintre care amintim: „Visul unei nopți de vară”, „Viața ta în 65 de minute”, „Playlist”, „Mincinosul” etc).

Cel mai recent eveniment și cel mai important din ultimii ani este aniversarea de 50 de la înființarea secției române. Aceasta s-a sărbătorit pe 18-20 ianuarie 2019, în această perioadă având loc și premierea unui nou spectacol „Despre șoareci și oameni”. El a impresionat până la lacrimi publicul, iar la sfârșit a urmat un moment important pentru toate persoanele prezente acolo. În acea zi, Teatrul de Nord a adus acasă toți actorii săi care au plecat prin țară și în afara ei. Au fost momente unice în care timpul stătea să aplaude cu publicul toți actorii care au trecut pe scena Teatrului de Nord, actori care au putut să fie atât fizic cât și spiritual în acele clipe de fericire.

Nu am putea să concluzionăm într-un singur cuvânt ce înseamnă teatrul și prezența lui în viața noastră. El este ceva diferit pentru fiecare, pentru unii poate să fie o sursă de inspirație sau doar un moment de relaxare, pentru alții poate să fie o școală a societății predată altfel de profesori, iar lista poate continua. Cu toate că are mulți termeni de definiție, în realitate, teatrul cuprinde toate aceste raze concentrându-le în una care are puterea de a lumina generații. Oamenii vor veni și vor pleca, dar arta este nemuritoare și fiecare care si-a lăsat amprenta în această rază, va deveni nemuritor. „Actoria... un drum neasfaltat spre sinucidere, dar totdeauna (TOTDEAUNA) mai ai un rol de jucat”- Cristian Dan.